Official Journal L 081 , 28/03/2003 P. 0039 - 0042



Id-Direttiva tal-Kummissjoni 2003/23/KE tal-25 ta’ Marzu 2003 biex temenda d-Direttiva tal-Kunsill 91/414/KEE sabiex tinkludi imazamox, oxasulfuron, ethoxysulfuron, foramsulfuron, oxadiargyl u cyazofamid bħala sustanzi attivi (Test b’rilevanza għaż-ŻEE) IL-KUMMISSJONI TAL-KOMUNITAJIET EWROPEW, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar prodotti li jipproteġu x-xtielii biex jitppoġġew fis-suq [1], kif kient l-aħħar emendata bid-Direttiva tal-Kummissjoni 2002/81/KE [2] u partikolarrment bl-Artikolu 6(1) ta’ dan, Billi: (1) Skond l-Artikolu 6(2) tad-Direttiva 91/414/KEE Franza fit-2 ta’ Diċembru 1997 irrċeviet applikazzjoni minn Cyanamid NV/SA (issa BASF AG) biex tinkludi f’ l-Anness I tad-Direttiva 91/414/KEE is-sustanza attiva imazamox/KEE. Id-Deċiżjoni tal-Kummissjoni 1998/676/KE [3] ikkonfermat li d-dokument kien "lest" fis-sens li jista’ jitqies li jissodisfa, fil-prinċipju, it-tagħrif u l-informazzjoni meħtieġa ta’ l-Annessi II u III tad-Direttiva 91/414/KEE. (2) L-Italja rrċeviet applikazzjoni simili fid-29 ta’ Marzu 1998 minn Novartis Protezione Piante SpA (issa Syngenta) li tirrigwarda oxasulfuron. Din l-applikazzjoni giet dikjarata lesta bid-Deċiżjoni tal-Kummissjoni 1999/237/KE [4]. (3) L-Italja rrċeviet applikazzjoni simili fit-3 ta’ Lulju 1996 minn Hoechst Schering AgrEvo GmbH (issa Bayer dwar Ix-Xjenza tal-ucuħ tar-raba rigward ethoxysulfuron. Din l-applikazzjoni giet dikjarata lesta bid-Deċiżjoni tal-Kummissjoni 97/591/KE [5]. (4) Il-Ġermanja rrċeviet applikazzjoni simili fit-30 ta’ Marzu 2000 minn Aventis dwar ix-Xjenza tal-uċuħ tar-raba (issa Bayer dwar Ix-Xjenza tal-uċuħ tar-raba) rigward foramsulfuron. Din l-applikazzjoni giet dikjarata lesta bid-Deċiżjoni tal-Kummissjoni 2000/540/KE [6]. (5) L-Italja rrċeviet applikazzjoni simili fis-16 ta’ Ġunju 1997 minn Rhone-Poulenc Agro SA (issa Bayer dwar Ix-Xjenza tal-uċuħ tar-raba) rigward oxadiargyl. Din l-applikazzjoni giet dikjarata lesta bid-Deċiżjoni tal-Kummissjoni 98/398/KE [7]. (6) Franza rrċeviet applikazzjoni simili fis-16 ta’ Diċembru minn Ishira Sangyo Kaisha Ltd rigward cyazofamid. Din l-applikazzjoni giet dikjarata lesta bid-Deċiżjoni tal-Kummissjoni 2000/412/KE [8]. (7) l-effetti fuq is-saħħa tal-bniedem u l-ambjent ta’ dawn is-sustanzi attivi ġew assessjati skond id-dispożizzjonijiet tal-Artikolu6(2) u (4) tad-Direttiva 91/414/KEE, għall-użijiet proposti mill-applikanti. Ir-relaturi nominati mill-Istati Membri, resqu raport lill-Kummissjoni fil-forma ta’ abozz dwar is-sustanzi fid-9 ta’ Settembru 1999 (imazamox), fl-10 ta’ Mejju 2000 (oxasulfuron), fl-20 ta’ Mejju 1998 (ethoxysulfron), fl-1 ta’ Ġunju 2001 (foramsulfuron), fl-20 ta’ Lulju 1999 (oxadiargyl) u fis-27 ta’ Awwissu 2001 (cyazfamid). (8) Ir-rapporti ta’ stima fil-forma ta’ abbozz ġew riveduti mill-Istati Membri u l-Kummissjoni fil-Kumitat Permanenti dwar il-Food Chain u s-Saħħa tal-Annimali. Ir-reviżjoni kienet iffinalizzata fil-format tar-rapporti riveduti tal-Kummissjoni fit-3 ta’ Diċembru 2002 għall-imazamox, oxadiargyl, oxasulfron, ethoxysulfuron, foramsulfuron u cyazofamid. (9) Ir-reviżjonijiet tal-imazamox, oxasulfuron foramsulfuron, oxadiargyl u cyazofamid ma kixfu l-ebda mistoqsijiet jew tħassib biex ikun hemm konsultazzjonijiet mal-Kumitat tax-Xjenza dwar l-Ixtieli. (10) Id-dokumenti u l-informazzjoni fuq l-ethoxysulfuron tressqu wkoll lill-Kumitat tax-Xjenza għall-Ixtieli għall-konsultazzjoni separata. Il-Kumitat tax-Xjenza fl-ewwel konsultazzjoni kien mistieden biex jagħti l-kummenti tiegħu dwar it-tumuri uterini li jidhru fil-firien. Fl-opinjoni tiegħu [9] il-Kumitat ikkonsidra, li għalkemm it-tumuri uterini fil-firien żdiedu dawn ma huma tal-ebda relevanza għar-riskju tal-bniedem minħabba li dehru biss f’doża għolja fejn ikkawżaw tossiċita ġenerali mmarkata. Ma nħassitx il-ħtieġa li jsiru studji mekaniċi adizzjonali Saret konsultazzjoni adizzjonali dwar il-potenzjalità tar-riskju fuq organiżmi akwatiċi. Fit-tieni opinjoni [10] tiegħu l-Kumitat ikkonkluda l-istima dwar ir-riskju ta’ ethoxysulfuron għall-organiżmi akwatiċi kien nieqes minn ħafna aspetti, partikolarment fil-konfront tal-organiżmi li joqogħdu fil-qiegħ Kif ukoll stima dwar ir-riskju tax-xtieli akwatiċi mill-metaboliżmu Hoe 136086 tal-ethoxysulfuron giet ikkunsidrata inkompleta. Studji adizzjonali u informazzjoni susegwentement gew provduti mill-applikant u stima fuq ir-riskju għas-sustanzi attivi u l-prodotti ta’ degradazzjoni tagħhom ġew riveduti mir-relaturi tal-Istat Membru. (11) Mid-diversi eżamijiet li saru jidher li l-prodotti ta’ protezzjoni għax-xtieli li għandhom is-sustanzi attivi konċernati huma mistennija li jissodisfaw, b’mod ġenerali, ir-rekwiżiti li jnsabu fl-Artikolu 5(1)(a) u (b) u fl-Artikolu 5(3) tad-Direttiva 91/414/KEE, partikolarment dwar l-użijiet li kienu eżaminati u dettaljati fir-rapporti riveduti tal-Kummissjoni. Għalhekk huwa xieraq li jiżdiedu dawn is-sustanzi attivi fl-Anness I, sabiex ikun żgur li fl-Istati Membri kollha l-awtoriżazzjoni ta’ dawn il-prodotti protettivi tax-xtieli li għandhom dawn is-sustanzi attivi jkunu skond id-dispożizzjonijiet ta’ dik id-Direttiva. (12) Ir-rapporti riveduti tal-Kummissjoni huma meħtieġa sabiex id-diversi taqsimiet ta’ prinċipji li huma uniformi li jinsabu fid-Direttiva 91/414/KEE jiġu mplimentati kif suppost mill-Istati Membri. Għalhekk huwa xieraq li r-rapporti ffinalizzati riveduti jkunu pprovduti, u l-Istati Membri għandhom iżommuhom aċċessibli jew jagħmluhom aċċessibli għall-konsultazzjoni minn min hu interessat, ħlief għal xi informazzjoni kunfidenzjali li taqa’ fit-tifsira tal-Artikolu 14 tad-Direttiva 91/414/KEE. (13) L-Istati Membri wara li jidħlu għandhom jingħataw perjodu raġonevoli sabiex jimplimentaw id-dispożizzjonijiet tad-Direttiva 91/414/KEE fejn jirrigwardaw il-prodotti li jipproteġu x-xtieli fejn għandhom fihom imazamox, oxasulfuron, ethoxysulfuron, foramsulfuron, oxadiargyl jew cyazofamid u partikolarment biex jirrevedu d-dispożizzjonijiet awtorizattivi e\istenti u dan sa m’hux aktar tard sa l-a]]ar ta’ dan il-perjodu, biex ibiddlu dawk l-awtori\azzjonijet f’ awtori\azzjonijiet kompleti, biex jemendawhom jew ine]]uhom skond id-dispożizzjonijiet tad-Direttiva 91/414/KEE. (14) Għalhekk huwa xieraq li d-Direttiva 91/414/KEE tiġi emendata kif meħtieġ. (15) Il-miżuri previsti f’din id-Direttiva huma skond l-opinjoni tal-Kumitat Permanenti fuq il-Food Chain u s-Saħħa tal-Annimali, ADOTTAT DIN ID-DIRETTIVA: Artikolu 1 L-Anness I tad-Direttiva 91/414/KEE hu emendat kif qiegħed imniżżel fl-Anness ta’ din id-Direttiva. Artikolu 2 L-Istati Membri għandhom jadottaw u jippublikaw dawn il-liġijiet, regolamenti u d-dispożizzjonijiet amministrattivi meħtieġa sal-31 ta’ Diċembru 2003 biex ikunu konformi ma’ din id-Direttiva. Huma għandhom jinfurmaw b’dan lill-Kummissjoni minnufih. Huma għandhom japplikaw dawn id-dispożizzjonijiet mill-1 ta’ Jannar 2004. Meta l-Istati Membri jadottaw dawn id-dispożizzjonijiet, għandhom ikollhom riferenza għal din id-Direttiva jew għandhom ikollhom mehmuż din ir-riferenza fl-okkażżjoni tal-publikazzjoni uffiċċjail tagħhom. L-Istati Membri għandhom jistabbilixxu kif trid issir din ir-riferenza. Artikolu 3 1. L-Istati Membri għandhom jirrevedu l-awtoriżazzjoni ta’ kull prodott li jipproteġi x-xtieli li fih imazamox, oxasulfuron, ethoxysulfuron, foramsulfuron, oxadiargyl, jew cyazofamid sabiex jiżguraw li jitħarsu l-kondizzjonijiet li jirrigwardaw din is-sustanza attiva kif qegħdin imniżżlin fl-Anness I tad-Direttiva 91/414/KEE. Fejn hu meħtieġ għandhom jemendaw jew ineħħu l-awtoriżazzjoni skond id-Direttiva 91/414/KEE qabel il-31 ta’ Diċembru 2003. 2. L-Istati Membri għandhom għal kull wieħed mill-prodott awtorizzat li jipproteġi x-xtieli li fih imazamox, oxasulfuron, ethoxysulfuron, foramsulfuron, oxadiargyl, jew cyazofamid jew bħala l-unika sustanza attiva jew bħala waħda mid-diversi sustanzi attivi li kollha kemm huma kienu mniżżla f’L-Anness I għad-Direttiva 91/414/KEE sal-30 ta’ Ġunju 2003, jerġgħu jevvalvaw il-prodott skond il-prinċipji uniformi previsti fl-Anness VI tad-Direttiva 91/414/KEE, fuq il-bażi tad-dokumnet li jissodisfa ir-rekwiżiti ta’ l-Anness III. Fuq il-bażi ta’ dik l-evalwazzjoni, għandhom jistabilixxu jekk il-prodott jissodisfax il-kondizzjonijiet imniżżla fl-Artikolu 4(1)(b), (c), (d) u (e) tad-Direttiva 91/414/KEE. Fejn hu meħtieġ u m’hux aktar tard milll-31 ta’ Diċembru 2004, huma għandhom jemendaw jew ineħħu l-awtoriżazzjoni għal kull wieħed minn dawn il-prodotti li jipproteġu x-xtieli. Artikolu 4 Din id-Direttiva għanda tidħol fis-seħħ fl-1 ta’ Lulju 2003. Artikolu 5 Din id-Direttiva hija ndirizzata lill-Istati Membri. Magħmula fi Brussel, fil-25 ta’ Marzu 2003. Għall-Kummissjoni David Byrne Membru tal-Kummissjoni [1] ĠU L 230, tad-19.8.1991, p. 1. [2] ĠU L 276, tat-12.10.2002, p. 28. [3] ĠU L 317, tas-26.11.1998, p. 47. [4] ĠU L 87, tal-31.3.1999, p. 15. [5] ĠU L 239, tat-30.8.1997, p. 48. [6] ĠU L 230, tat-12.9.2000, p. 14. [7] ĠU L 176, ta’ l-20.6.1998, p. 34. [8] ĠU L 155, tat-28.6.2000, p. 62. [9] L-Opinjoni tal-Kumitat Xjentifiku tax-Xtieli rigward l-evalwazzjoni tal-ethoxysulfuron fil-kuntest tad-Direttiva tal-Kunsill 91/414/KEE rigward it-tqegħid fis-suq tal-prodotti li jipproteġu x-xtieli SCP/ETHOXY/002-Finali – adottata fit-22 ta’ Settembru 2000. [10] L-Opinjoni tal-Kumitat Xjentifiku tax-Xtieli rigward l-evalwazzjoni tal-ethoxysulfuron (AE F095404) fil-kuntest tad-Direttiva tal-Kunsill 91/414/KEE rigward it-tqegħid fis-suq tal-prodotti li jipproteġu x-xtieli - SCP/ETHOXY-Bis/002-Finali – adottata fiis-7 ta’ Ġunju 2001. -------------------------------------------------- L-ANNESS F'L-Anness I ir-ringieli li ġejjin huma miżjuda fl-aħħar Nu | Isem komuni, numri ta' identifikazzjoni | Isem IUPAC | Purità | Dħul fis-seħħ | Għeluq tad-dħul | Dispożizzjonijiet speċifiċi | 41 | Imazamox SAK Nru 114311-32-9 CIPAC Nru 619 | (±)-2-(4-isopropyl-4-methyl-5-oxo-2-imidazolin-2-yl)-5-(methoxy-methyl) aċidu nikotiniku | 950 g/kg | fl-1 ta' Lulju 2003. | fit-30 ta' Ġunju 2013. | Użijiet bħal-herbicide biss jistgħu jkunu awtorizzati. Għall-implimentazzjoni tal-prinċipji unifromi tal-Anness VI, għandhom jitqiesu l-konklużjonijiet tar-rapport rivedut fuq l-imazamox, u partikolarment Appendiċi I u II tagħhom, kif ġew iffinalizzati fil-Kumitat Permanenti fuq il-Food Chain u s-Saħħa tal-Annimali fit-3 ta' Diċembru 2002. F'din l-istima totali l-Istati Membri għandhom joqogħdu attenti l-aktar rigward il-potenzjal li għandu l-ilma tal-art biex jiġi kkontaminat, meta tintuża din is-sustanza attiva fir-reġjuni li għandhom ħamrija vulnerabbli u/jew kondizzjonijiet klimatiċi. Fejn hu meħtieġ għandhom jittieħdu dawk l-miżuri meħtieġa biex jitnaqqas ir-riskju | 42 | Oxasulfuron SAK Nru 144651-06-9 CIPAC Nru 626 | Oxetan-3-yl midin-2-yl) benzoate2ġ(4,6-dimethylpyri-carbamoyl-sulfamoylħ | 960 g/kg | fl-1 ta' Lulju 2003. | fit-30 ta' Ġunju 2013. | L-Użijiet bħal-herbicide biss jistgħu jiġu awtorizzati. Għall-implimentazzjoni tal-prinċipji unifromi ta' l-Anness VI, għandhom jitqiesu l-konklużjonijiet tar-rapport rivedut fuq oxasulfuron, u partikolarment AppendiċI I u II tagħhom, kif iffinalizzati fil-Kumitat Permanenti fuq il-Food Chain u s-Saħħa tal-Annimali fit-3 ta' Diċembru 2002. —L-Istati Membri għandhom joqogħdu attenti partikolarment għall-protezzjoni tal-ilma ta' l-art, meta s-sustanza attiva hija applikata fir-reġjuni li għandhom ħamrija vulnerabli u/jew kondizzjonijiet klimatiċi.Fejn hu meħtieġ għandhom jittieħdu dawk l-miżuri biex jitnaqqas ir-riskju. | 43 | Ethoxysulfuron SAK Nru 126801-58-9 CIPAC Nru 591 | 3-(4,6-dimethoxypyrimidin-2-yl)-1-(2-ethoxyphenoxy-sulfonyl)urea | 950 g/kg | fl-1 ta' Lulju 2003. | fit-30 ta' Ġunju 2013. | Użijiet bħal-herbicide biss jistgħu jiġu awtorizzati. Għall-implimentazzjoni tal-prinċipji unifromi ta' l-Anness VI, għandhom jitqiesu l-konklużjonijiet tar-rapport rivedut fuq oxasulfuron, u partikolarment Appendiċi I u II tagħhom, kif iffinalizzati fil-Kumitat Permanenti fuq il-Food Chain u s-Saħħa tal-Annimali fit-3 ta' Diċembru 2002. L-Istati Membri għandhom jagħtu attenzjoni partikolarment għall-protezzjoni tax-xtieli akwatiċi non-target u alka fil-kanali tad-drenaġġ. Fejn hu meħtieġ għandhom jittieħdu dawk il-miżuri biex jitnaqqas ir-riskju. | 44 | Foramsulfuron SAK Nru 173159-57-4 CIPAC Nru 659 | 1-(4,6-dimethoxypyrimidin-2-yl)-3-(2-dimethylcarbamoyl-5-forma-midophenylsulfonyl)urea | 940 g/kg | fl-1 ta' Lulju 2003. | fit-30 ta' Ġunju 2013. | Użijiet bħal-herbicide biss jistgħu jiġu awtorizzati. Għall-implimentazzjoni tal-prinċipji unifromi ta' l-Anness VI, għandhom jitqiesu l-konklużjonijiet tar-rapport rivedut fuq oxasulfuron, u partikolarment Appendiċi I u II ta' dawn, kif iffinalizzati fil-Kumitat Permanenti fuq il-Food Chain u s-Saħħa tal-Annimali fit-3 ta' Diċembru 2002. F'din l-istima totali l-Istati Membri għandhom jagħtu attenzjoni l-aktar għall-protezzjoni tax-xtieli akwatiċi. Fejn hu meħtieġ għandhom jittieħdu dawk l-miżuri biex jitnaqqas ir-riskju. | 45 | Oxadiargyl SAK Nru 39807-15-3 CIPAC Nru 604 | 5-tert-butyl-3-(2,4-dichloro-5-propargyloxyphenyl)-1,3,4 oxadiazol-2-(3H)-wieħed | 980 g/kg | fl-1 ta' Lulju 2003. | fit-30 ta' Ġunju 2013. | Użijiet bħal-herbicide biss jistgħu jiġu awtorizzati. Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużżjonijiet tar-rapporti riveduti fuq oxadiargyl, u partikolarment AppendiċI I u II ta' dawn, kif iffinalizzati fil-Kumitat Permanenti fuq il-Food Chain u s-Saħħa tal-Annimali fit-3 ta' Diċembru 2002. F'din l-istima totali l-Istati Membri għandhom jagħtu attenzjoni partikolarment għall-protezzjoni tal-alka u x-xtieli akwatiċi. Fejn hu meħtieġ għandhom jittieħdu dawk il-miżuri biex jitnaqqas ir-riskju. | 46 | Cyazofamid SAK Nru 120116-88-3 CIPAC Nru 653 | 4-chloro-2cyano-N,N-dimethyl-5-P-tolylimidazole – 1-sulfonamide | 935 g/kg | fl-1 ta' Lulju 2003. | fit-30 ta' Ġunju 2013. | L-użijiet bħal-fungiċide biss jisgħu jiġu awtorizzati. Għall-implimentzzajoni tal-prinċipji uniformi ta' l-Anness VI, għandhom jitqiesu l-konklużżjonijiet tar-rapport rivedut fuq cyazofamid, u partikolarment Appendiċi I u II ta'dawn, kif iffinalizzati fil-Kumitat Permanent ital-Food Chain u s-Saħħa tal-Annimlai. F'din l-istima totali —L-Istati Membri għandhom joqogħdu attenti partikolarment għall-protezzjoni tal-organiżmi akwatiċi;—L-Istati Membri għandhom joqogħdu attenti partikolarment għad-degradazzjoni kinetiċi tal-metaboliżmu ta' CTCA fil-ħamrija, speċjalment fir-reġjuni tal-Ewropa ta' Fuq.Fejn hu meħtieġ għandhom jittieħdu miżuri u użu tar-restrizzjonijiet biex jitnaqqas ir-riskju. | --------------------------------------------------